title: 2005/56/EK: Komisijas Lēmums (2005. gada 14. janvāris), ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003

text:
               27.1.2005

               LV

               Eiropas Savienības Oficiālais Vēstnesis

               L 24/35

      KOMISIJAS LĒMUMS

   (2005. gada 14. janvāris),
   ar ko izveido Izglītības, audiovizuālās jomas un kultūras izpildaģentūru Eiropas Kopienas darbību vadīšanai izglītības, audiovizuālajā un kultūras jomā atbilstoši Padomes Regulai (EK) Nr. 58/2003
   (Autentisks ir teksts tikai vācu, franču un angļu valodā)
   (2005/56/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (1) un jo īpaši tās 3. panta 1. punktu,
   tā kā:

               (1)

               Ar Regulu (EK) Nr. 58/2003 Komisijai piešķirtas tiesības dibināt izpildaģentūras saskaņā ar attiecīgajā regulā noteiktajiem vispārējiem statūtiem un uzticēt tām pārvaldības uzdevumus, kas ir saistīti ar vienas vai vairāku Kopienas programmu vadīšanu; šis lēmums neietekmē attiecīgās regulas darbības jomu.

               (2)

               Komisijai tiesības dibināt izpildaģentūras piešķirtas tādēļ, lai tā varētu koncentrēties uz tās galvenajām darbībām un funkcijām, kuras nevar deleģēt citām institūcijām, tomēr Komisija turpina kontrolēt minēto izpildaģentūru pārvaldītās darbībās un ir atbildīga par tām.

               (3)

               Dažu programmu izglītības, audiovizuālajā un kultūras jomā centralizēto daļu pārvaldība ietver tehnisku projektu īstenošanu, kas nav saistīta ar politisku lēmumu pieņemšanu, bet prasa augsta līmeņa tehnisko un finansiālo ekspertīzi visa projekta cikla garumā.

               (4)

               Ar šīm programmām saistīto uzdevumu deleģēšana izpildaģentūrai var tikt īstenota, skaidri nodalot programmu plānošanas posmus un finansēšanas lēmumu pieņemšanas posmus, kas jāveic Komisijai, no projektu īstenošanas, kas jāuztic izpildaģentūrai.

               (5)

               Izpildaģentūras izveidošana nedz rada izmaiņas Padomes īstenotajā dažādās programmās paredzēto darbību dažu posmu vadības deleģēšanā Komisijai, nedz vadības uzdevumu deleģēšanā valstu aģentūrām attiecība uz dažām programmām.

               (6)

               Šim nolūkam veiktā izmaksu un ieguvumu analīze ir pierādījusi, ka izpildaģentūras izmantošana, lai veiktu dažu programmu centralizēto daļu pārvaldību izglītības, audiovizuālajā un kultūras jomā, piedāvā visvairāk priekšrocību, salīdzinot ar citām iespējām, gan no finansiālā aspekta, gan no citiem ar finansējumu nesaistītiem aspektiem.

               (7)

               Šajā lēmumā paredzētie pasākumi ir saskaņā ar Izpildaģentūru komitejas atzinumu.

               (8)

               Komisijas 2004. gada 21. septembra Regulā (EK) Nr. 1653/2004 ir paredzēts standarta finanšu regulējums izpildaģentūrām, kas izveidotas, ievērojot Padomes Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus lējums izpildaģentūrām, kas izveidotas, ievērojot Padomes Regulu (EK) Nr. 58/2003 (2),

         IR NOLĒMUSI ŠĀDI.
   1. pants
   Aģentūras izveide
   1.   Lai pārvaldītu Kopienas darbības izglītības, audiovizuālajā un kultūras jomā ar šo tiek izveidota izpildaģentūra (turpmāk tekstā – “aģentūra”), kuras statūti un galvenie darbības noteikumi izklāstīti Padomes Regulā (EK) Nr. 58/2003.
   2.   Aģentūras nosaukums ir “Kultūras, audiovizuālās jomas un izglītības izpildaģentūra”.
   2. pants
   Atrašanās vieta
   Aģentūra atrodas Briselē.
   3. pants
   Darbības ilgums
   1.   Ar šo aģentūra tiek izveidota uz laika posmu no 2005. gada 1. janvāra līdz 2008. gada 31. decembrim.
   2.   Komisija 2006. gadā veic aģentūras darbības izvērtējumu, tostarp izmaksu un ieguvumu analīzi, kas minēta Regulas (EK) Nr. 58/2003 3. panta 1. punktā, lai, iespējams, pārskatītu vai paplašinātu aģentūras uzdevumus, ņemot vērā jaunākās programmas izglītības, audiovizuālajā un kultūras jomā.
   4. pants
   Mērķi un uzdevumi
   1.   Aģentūra atbild par šādu Kopienas programmu daļu vadību:

               a)

               Kopienas darbības programmas izglītības jomā “Socrates” otrais posms, kas apstiprināts ar Eiropas Parlamenta un Padomes Lēmumu Nr. 253/2000/EK (3);

               b)

               Kopienas profesionālās izglītības darbības programmas “Leonardo da Vinci” otrais posms, kas apstiprināts ar Padomes Lēmumu Nr. 1999/382/EK (4);

               c)

               Kopienas rīcības programma “Jaunatne”, kas pieņemta ar Eiropas Parlamenta un Padomes Lēmumu Nr. 1031/2000/EK (5);

               d)

               programma “Kultūra 2000”, kas pieņemta ar Eiropas Parlamenta un Padomes Lēmumu Nr. 508/2000/EK (6);

               e)

               Eiropas audiovizuālo darbu izstrādes, izplatīšanas un popularizēšanas veicināšanas programma (MEDIA Plus – Izstrāde, izplatīšana un popularizēšana) (2001.–2005. gads), kas pieņemta ar Padomes Lēmumu Nr. 2000/821/EK (7);

               f)

               mācību programma Eiropas audiovizuālo programmu nozares speciālistiem (MEDIA – Training) (2001.–2005. gads), kas pieņemta ar Eiropas Parlamenta un Padomes Lēmumu Nr. 163/2001/EK (8);

               g)

               programma, lai uzlabotu augstākās izglītības kvalitāti un veicinātu starpkultūru izpratni, sadarbojoties ar trešām valstīm (Erasmus Mundus), kas pieņemta ar Eiropas Parlamenta un Padomes Lēmumu Nr. 2317/2003/EK (9);

               h)

               vairākgadu programma (no 2004. līdz 2006. gadam) informācijas un komunikācijas tehnoloģijas (ICT) efektīvai integrēšanai izglītības un apmācības sistēmās Eiropā (E-learning), kas pieņemta ar Eiropas Parlamenta un Padomes Lēmumu Nr. 2318/2003/EK (10);

               i)

               Kopienas rīcības programma aktīvas Eiropas pilsonības (sabiedriskās līdzdalības) veicināšanai, kas pieņemta ar Padomes Lēmumu Nr. 2004/100/EK (11);

               j)

               Kopienas rīcības programma, lai veicinātu Eiropas līmeņa organizācijas jaunatnes lietu jomā, kas pieņemta ar Eiropas Parlamenta un Padomes Lēmumu Nr. 790/2004/EK (12);

               k)

               Kopienas rīcības programma, lai veicinātu Eiropas līmeņa organizācijas un atbalstītu konkrētas darbības izglītības un apmācības jomā, kas pieņemta ar Eiropas Parlamenta un Padomes Lēmumu Nr. 791/2004/EK (13);

               l)

               Kopienas rīcības programma, lai veicinātu Eiropas līmeņa organizācijas kultūras jomā, kas pieņemta ar Eiropas Parlamenta un Padomes Lēmumu Nr. 792/2004/EK (14);

               m)

               projekti augstākās izglītības jomā, kuri var tikt finansēti no līdzekļiem, kas paredzēti ekonomiskās sadarbības atbalstam Āzijas attīstības valstīm, un kuri apstiprināti saskaņā ar Padomes Regulu (EEK) Nr. 443/92 (EEK) (15).

         2.   Lai pārvaldītu 1. punktā minētās Kopienas programmu daļas, aģentūra atbild par šādiem uzdevumiem:

               a)

               visa projektu dzīves cikla vadīšana, īstenojot tai uzticētās Kopienas programmas, pamatojoties uz Komisijas apstiprināto gada darbības programmu, kas ir finansēšanas lēmuma pamats attiecībā uz subsīdijām un līgumiem izglītības, audiovizuālajā un kultūras jomā, vai pamatojoties uz Komisijas pieņemtiem konkrētiem finansēšanas lēmumiem, kā arī šim nolūkam vajadzīgās pārbaudes, pieņemot lēmumus atbilstoši Komisijas deleģētajām funkcijām;

               b)

               budžeta izpildes instrumentu pieņemšana attiecībā uz ieņēmumiem un izdevumiem, kā arī dažu vai visu vajadzīgo darbību veikšana, lai īstenotu Kopienas programmas, pamatojoties uz Komisijas piešķirtajām pilnvarām, jo īpaši to darbību veikšana, kas saistītas ar subsīdiju piešķiršanu un līgumu slēgšanu;

               c)

               Kopienas programmu īstenošanas virzībai vajadzīgās informācijas apkopošana, analizēšana un iesniegšana Komisijai.

         3.   Pēc Izpildaģentūru komitejas atzinuma saņemšanas, kā paredzēts Regulas (EK) Nr. 58/2003 24. pantā, Komisija papildus 1. punktā minētajiem uzdevumiem var aģentūrai uzticēt tāda paša rakstura uzdevumus citās Kopienas programmās izglītības, audiovizuālajā un kultūras jomā Regulas Nr. 58/2003 (EK) 2. panta nozīmē.
   4.   Komisijas lēmumā par pilnvaru deleģēšanu aģentūrai sīki izklāsta visus uzdevumus, kas uzticēti aģentūrai, un to pielāgo, ja aģentūrai uztic papildu uzdevumus. Lēmumu informācijas nolūkos nosūtīta Izpildaģentūru komitejai.
   5. pants
   Organizatoriskā struktūra
   1.   Aģentūru vada koordinācijas komiteja un direktors, ko ieceļ Komisija.
   2.   Koordinācijas komitejas locekļus ieceļ uz 2 gadiem.
   3.   Aģentūras direktoru ieceļ uz 4 gadiem.
   6. pants
   Subsīdijas
   Aģentūra saņem subsīdiju, ko iekļauj Eiropas Savienības vispārējā budžetā un piešķir no līdzekļiem, kuri atvēlēti 4. panta 1. punktā minētajām programmām, un vajadzības gadījumā arī no līdzekļiem, kas atvēlēti citām Kopienas programmām, kuru īstenošana ir uzticēta aģentūrai saskaņā ar 4. panta 3. punktu.
   7. pants
   Uzraudzība un atskaites
   Aģentūra ir Komisijas uzraudzībā un regulāri atskaitās par panākto virzību, īstenojot programmas, par kurām tā ir atbildīga, saskaņā ar deleģēšanas dokumentā noteikto kārtību un atskaišu iesniegšanas termiņiem.
   8. pants
   Darbības budžeta izpilde
   Aģentūra veic sava budžeta izpildi saskaņā ar noteikumiem, kas izklāstīti Regulā (EK) Nr. 1653/2004.

      Briselē, 2005. gada 14. janvārī

            Komisijas vārdā —

            Komisijas locekle

         Viviane REDING

      (1)  OV L 11, 16.01.2003., 1. lpp.

      (2)  OV L 297, 22.9.2004., 6. lpp.

      (3)  OV L 28, 3.2.2000., 1. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (4)  OV L 146, 11.6.1999., 33. lpp. Lēmumā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

      (5)  OV L 117, 18.5.2000., 1. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (6)  OV L 63, 10.3.2000., 1. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (7)  OV L 336, 30.12.2000., 82. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (8)  OV L 26, 27.1.2001., 1. lpp. Lēmumā jaunākie grozījumi izdarīti ar Padomes Regulu (EK) Nr. 885/2004 (OV L 168, 1.5.2004., 1. lpp.).

      (9)  OV L 345, 31.12.2003., 1. lpp.

      (10)  OV L 345, 31.12.2003., 9. lpp.

      (11)  OV L 30, 4.2.2004., 6. lpp.

      (12)  OV L 138, 30.4.2004., 24. lpp.

      (13)  OV L 138, 30.4.2004., 31. lpp.

      (14)  OV L 138, 30.4.2004., 40. lpp.

      (15)  OV L 52, 27.2.1992., 1. lpp. Regulā jaunākie grozījumi izdarīti ar Regulu (EK) Nr. 807/2003 (OV L 122, 16.5.2003., 36. lpp.).


title: Padomes Lēmums (KĀDP) 2015/441 ( 2015. gada 16. marts ), ar ko groza un pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā

text:
               17.3.2015

               LV

               Eiropas Savienības Oficiālais Vēstnesis

               L 72/37

         PADOMES LĒMUMS (KĀDP) 2015/441
   (2015. gada 16. marts),
   ar ko groza un pagarina Lēmumu 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 15. februārī pieņēma Lēmumu 2010/96/KĀDP (1). ES militārās misijas pilnvaras beidzas 2015. gada 31. martā.

               (2)

               Briseles konference par Somāliju, kas notika 2013. gada 16. septembrī, bija pamats Somālijas paktam un ar Somālijas jautājumu darba grupas “Jaunais kurss” starpniecību aizsāka koordinācijas un Somālijas atbildības veicināšanas mehānismu.

               (3)

               Apvienotās Karalistes un Somālijas kopīgi rīkotās starptautiskās sanāksmes laikā, kas notika 2014. gada 18. septembrī Londonā, federālā valdība izklāstīja Aizsardzības ministrijas redzējumu par Somālijas valsts bruņoto spēku attīstību laikposmā līdz 2019. gadam un norādīja uz to neatliekamajām vajadzībām.

               (4)

               Saskaņā ar 2014. gada oktobrī veikto stratēģijas pārskatu ES militārās misijas pilnvaras būtu jāpagarina līdz 2016. gada 31. decembrim.

               (5)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un pasākumu izstrādē un īstenošanā. Dānija nepiedalās šā lēmuma īstenošanā un tādējādi nepiedalās šīs misijas finansēšanā.

               (6)

               ES militārās misijas pilnvaras būtu vēl jāpagarina, un tās būtu jāpielāgo,

         IR PIEŅĒMUSI ŠO LĒMUMU.
   1. pants
   Lēmumu 2010/96/KĀDP groza šādi:

               1)

               lēmuma 1. panta 2. punktu aizstāj ar šādu:
               “2.   Lai sasniegtu 1. punktā izklāstītos mērķus, ES militāro misiju izvieto Somālijā, lai ar stratēģiskām konsultācijām pievērstos iestāžu veidošanai aizsardzības nozarē, kā arī lai tieši atbalstītu Somālijas valsts bruņotos spēkus, nodrošinot tiem apmācību un sniedzot konsultācijas un padomus. ES militārā misija ir gatava arī sniegt palīdzību, ciktāl to atļauj tās līdzekļi un iespējas, citiem Savienības dalībniekiem to attiecīgo pilnvaru īstenošanā drošības un aizsardzības jomā Somālijā.”;

               2)

               lēmuma 3. pantu aizstāj ar šādu:
               “3. pants
               Misijas štāba izraudzīšanās
               1.   Misijas štābs tiek izvietots Somālijā, Mogadīšo starptautiskajā lidostā Mogadīšo. Tas pilda gan operāciju štāba, gan spēku štāba funkcijas.
               2.   Misijas štābā ietilpst sakaru un atbalsta birojs Nairobi un atbalsta vienība Briselē.”;

               3)

               lēmuma 7. panta 4. punktu aizstāj ar šādu:
               “4.   ES militārā misija, ciktāl to atļauj tās līdzekļi un iespējas, darbojas ciešā sadarbībā ar citām starptautiskajām reģionā iesaistītajām personām, jo īpaši ar Apvienoto Nāciju Organizāciju un AMISOM, saskaņā ar Somālijas federālās valdības prasībām, par kurām panākta vienošanās.”;

               4)

               lēmuma 10. pantam pievieno šādu punktu:
               “5.   Finanšu atsauces summa ES militārās misijas kopējo izmaksu segšanai laikposmā no 2015. gada 1. aprīļa līdz 2016. gada 31. decembrim ir EUR 17 507 399. ATHENA lēmuma 25. panta 1. punktā minētās finanšu atsauces summas procentu likme ir 30 %, un ATHENA lēmuma 32. panta 3. punktā minētais saistību apjoms ir 90 %.”;

               5)

               lēmumā iekļauj šādu pantu:
               “10.b pants
               Projektu vienība
               1.   ES militārajai misijai ir projektu vienība, lai apzinātu un īstenotu projektus, kuri jāfinansē dalībvalstīm vai trešām valstīm un kuri ir saskanīgi ar misijas mērķiem un sekmē pilnvaru izpildi.
               2.   Ievērojot 3. punktu, ES misijas komandieris ir pilnvarots dalībvalstu vai trešo valstu finansiālo ieguldījumu izmantot, lai īstenotu projektus, kuri ir atzīti par tādiem, kas konsekventi papildina ES militārās misijas citas darbības. Šādā gadījumā ES misijas komandieris noslēdz vienošanos ar minētajām valstīm, jo īpaši aptverot konkrētas procedūras trešo personu sūdzību izskatīšanai saistībā ar kaitējumu, ko radījusi ES misijas komandiera darbība vai bezdarbība to līdzekļu izmantošanā, kurus piešķīrušas minētās valstis.
               Valstis, kuras sniedz ieguldījumu, nekādā gadījumā neuzskata, ka Savienība vai Augstais pārstāvis ir atbildīgi par ES misijas komandiera darbību vai bezdarbību to līdzekļu izmantošanā, ko piešķīrušas minētās valstis.
               3.   PDK apstiprina tā finansiālā ieguldījuma pieņemšanu, kuru projektu vienībai sniedz trešās valstis.”;

               6)

               lēmuma 11. pantu groza šādi:

                           a)

                           panta 1. punktā ievadfrāzi aizstāj ar “Saskaņā ar Padomes Lēmumu 2013/488/ES (2) AP ir arī pilnvarota attiecīgos gadījumos un atbilstīgi misijas vajadzībām nodot ar šo lēmumu saistītām trešām valstīm misijas vajadzībām sagatavotu ES klasificētu informāciju:

                           b)

                           panta 2. un 3. punktā vārdus “Lēmumu 2011/292/ES” aizstāj ar vārdiem “Lēmumu 2013/488/ES”;

               7)

               lēmuma 12. panta 2. un 3. punktu aizstāj ar šādiem:
               “2.   ES militārās misijas pilnvaras beidzas 2016. gada 31. decembrī.
               3.   Saskaņā ar apstiprinātiem ES militārās misijas izbeigšanas plāniem un neskarot ATHENA lēmumā paredzēto ES militārās misijas revīzijas un pārskatu iesniegšanas kārtību, šis lēmums tiek atcelts dienā, kad tiek slēgts ES štābs, sakaru un atbalsta birojs Nairobi un atbalsta vienība Briselē.”

         2. pants
   Šis lēmums stājas spēkā tā pieņemšanas dienā.
   To piemēro no 2015. gada 1. aprīļa.

      Briselē, 2015. gada 16. martā

            Padomes vārdā –

            priekšsēdētāja

         F. MOGHERINI

      (1)  Padomes Lēmums 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (OV L 44, 19.2.2010., 16. lpp.).

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).”;


title: Eiropas Sistēmisko risku kolēģijas Lēmums ( 2011. gada 25. marts ), ar ko pieņem Eiropas Sistēmisko risku kolēģijas Ētikas kodeksu (ESRK/2011/3)

text:
               11.5.2011

               LV

               Eiropas Savienības Oficiālais Vēstnesis

               C 140/18

         EIROPAS SISTĒMISKO RISKU KOLĒĢIJAS LĒMUMS
   (2011. gada 25. marts),
   ar ko pieņem Eiropas Sistēmisko risku kolēģijas Ētikas kodeksu
   (ESRK/2011/3)
   2011/C 140/10
   EIROPAS SISTĒMISKO RISKU KOLĒĢIJAS VALDE,
   ņemot vērā Eiropas Parlamenta un Padomes 2010. gada 24. novembra Regulu (ES) Nr. 1092/2010 par Eiropas Savienības finanšu sistēmas makrouzraudzību un Eiropas Sistēmisko risku kolēģijas izveidošanu (1) un jo īpaši tās 5. panta 8. punktu, kā arī 7. un 8. pantu,
   ņemot vērā 2011. gada 20. janvāra Lēmumu ESRK/2011/1/, ar ko pieņem Eiropas Sistēmisko risku kolēģijas Reglamentu (2), un jo īpaši tā 26. pantu,
   IR PIEŅĒMUSI ŠO LĒMUMU.
   Vienīgais pants
   Eiropas Sistēmisko risku kolēģijas Ētikas kodekss
   1.   Ar šo tiek pieņemts pielikumā izklāstītais Eiropas Sistēmisko risku kolēģijas Ētikas kodekss, kas ir šī lēmuma neatņemama sastāvdaļa.
   2.   Šis lēmums stājas spēkā tā pieņemšanas dienā.
   3.   Šo lēmumu publicē Eiropas Savienības Oficiālajā Vēstnesī un ESRK interneta lapā.

      Frankfurtē pie Mainas, 2011. gada 25. martā

            ESRK priekšsēdētājs

         Jean-Claude TRICHET

      (1)  OV L 331, 15.12.2010., 1. lpp.

      (2)  OV C 58, 24.2.2011., 4. lpp.

      PIELIKUMS

         Eiropas Sistēmisko risku kolēģijas Ētikas kodekss

                  1.

                  Eiropas Sistēmisko risku kolēģijas (ESRK) Valdes, Koordinācijas komitejas, Konsultatīvās speciālistu komitejas un Konsultatīvās zinātnieku komitejas (turpmāk kopā sauktas par “konsultatīvajām komitejām”) locekļi ievēro ētiskas uzvedības augstākos standartus, ņemot vērā principus, kas uz viņiem attiecas saskaņā ar viņus deleģējušo iestāžu piemērotajiem noteikumiem. Tiek sagaidīts, ka viņi ņems vērā sava amata publiskumu un ka viņu rīcība nodrošinās un veicinās sabiedrības uzticību ESRK. Tiek sagaidīts, ka viņi rīkosies godīgi, neatkarīgi, objektīvi un vienīgi Eiropas Savienības interesēs, ka viņi rīkosies apdomīgi un neņemot vērā pašu intereses, kā arī izvairoties no situācijām, kas varētu izraisīt personīgus interešu konfliktus. Interešu konflikts rodas tad, ja locekļiem ir privātas vai personīgas finansiāla vai nefinansiāla rakstura intereses, kas var ietekmēt vai var šķietami ietekmēt viņu pienākumu neatkarīgu un objektīvu izpildi. Locekļu privātas vai personīgas intereses ir jebkuras iespējamās priekšrocības savā vai savu ģimeņu, citu radinieku un draugu vai paziņu labā.

                  2.

                  Konsultatīvās zinātnieku komitejas locekļi ievēro arī jebkurus ētikas papildu noteikumus, kas viņiem var tikt noteikti vēstulē par apstiprināšanu amatā un līgumā ar Eiropas Centrālo banku.

                  3.

                  Publiskās uzrunās vai paziņojumos, kā arī attiecībās ar plašsaziņas līdzekļu pārstāvjiem saistībā ar ESRK jautājumiem Valdes, Koordinācijas komitejas un konsultatīvo komiteju locekļi: a) norāda, vai viņi runā savā vārdā vai ESRK vārdā, šādā gadījumā iepriekš apspriežoties ar ESRK priekšsēdētāju vai vienu no priekšsēdētāja vietniekiem; b) pēc iespējas respektē priekšsēdētāja funkciju pārstāvēt ESRK; c) pilnībā ievēro konfidencialitāti; un d) ņem vērā savas funkcijas un pienākumus ESRK.

                  4.

                  Valdes, Koordinācijas komitejas un konsultatīvo komiteju locekļi var savā vārdā veikt izglītības un zinātnisko darbu, kā arī citu bezpeļņas darbu. Zinātniskajos vai akadēmiskajos darbos saistībā ar ESRK jautājumiem viņi norāda, ka tie tiek veikti savā vārdā un ka tie nepauž ESRK viedokli.

                  5.

                  Dienesta noslēpums prasa neizpaust informāciju par ESRK darbību un lēmumiem, kas nav publiskoti saskaņā ar tiesību aktiem.

                  6.

                  Valdes, Koordinācijas komitejas un konsultatīvo komiteju locekļi informāciju, kas nav publiskota, neizmanto savās vai citu personu privātajās interesēs. Jo īpaši viņi atturas no šādas informācijas izmantošanas, lai veiktu privātus finanšu darījumus, neatkarīgi no tā, vai tas tiek darīts tieši vai netieši, izmantojot trešās personas, vai savā vārdā vai trešo personu vārdā.

                  7.

                  Neatkarības principa ievērošana nav savienojama ar to, ka tiek lūgti, saņemti vai pieņemti finansiāli vai nefinansiāli ieguvumi, atlīdzība, samaksa vai dāvanas, kuru vērtība pārsniedz tradicionāli pieņemto un kas jebkādi saistītas ar darbību ESRK labā.

                  8.

                  5. līdz 7. punkts turpina attiekties uz Valdes, Koordinācijas komitejas un konsultatīvo komiteju locekļiem pēc tam, kad beigušās viņu amata pilnvaras ESRK.

                  9.

                  Šis Ētikas kodekss attiecas arī uz Valdes locekļu aizstājējiem un aizvietotājiem un uz viņus pavadošajām personām, kā arī uz Koordinācijas komitejas un Konsultatīvās speciālistu komitejas locekļu aizstājējiem.


title: 2004/656/EK: Padomes Lēmums (2004. gada 17. maijs) par Partnerības un sadarbības nolīguma Protokola parakstīšanu starp Eiropas Kopienām un to dalībvalstīm, no vienas puses, un Armēnijas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai

text:
               25.9.2004

               LV

               Eiropas Savienības Oficiālais Vēstnesis

               L 300/43

         PADOMES LĒMUMS
   (2004. gada 17. maijs)
   par Partnerības un sadarbības nolīguma Protokola parakstīšanu starp Eiropas Kopienām un to dalībvalstīm, no vienas puses, un Armēnijas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   (2004/656/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 44. panta 2. punktu, 47. panta 2. punkta pēdējo teikumu, kā arī 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta pirmās daļas pirmo teikumu,
   ņemot vērā 2003. gada Pievienošanās līgumu (1), un jo īpaši tā 2. panta 3. punktu,
   ņemot vērā 2003. gada Pievienošanās līgumam pievienoto Aktu, un jo īpaši tā 6. panta 2. punktu,
   ņemot vērā Komisijas priekšlikumu,
   tā kā:

               (1)

               Padome 2003. gada 8. decembrī deva atļauju Komisijai Kopienas un tās dalībvalstu vārdā vest sarunas ar Armēnijas Republiku par Partnerības un sadarbības nolīguma Protokola parakstīšanu starp Eiropas Kopienām un to dalībvalstīm, no vienas puses, un Armēnijas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, kā arī nodrošināt dažus tehniskus pielāgojumus, kas saistīti ar Eiropas Savienības institucionālo un tiesisko attīstību.

               (2)

               Protokols tika apspriests Pušu starpā, un tagad tas būtu jāparaksta Kopienas un tās dalībvalstu vārdā, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Partnerības un sadarbības nolīguma Protokola parakstīšana starp Eiropas Kopienām un to dalībvalstīm, no vienas puses, un Armēnijas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai ar šo ir apstiprināta Kopienas vārdā, ņemot vērā Padomes Lēmumu par minētā Protokola noslēgšanu.
   Protokola teksts ir pievienots šim lēmumam.
   2. pants
   Ar šo Padomes priekšsēdētājam ir atļauts nozīmēt personu(-as), kas ir pilnvarota(-s) parakstīt Protokolu Kopienas un tās dalībvalstu vārdā, ņemot vērā tā noslēgšanu.

      Briselē, 2004. gada 17. maijā

            Padomes vārdā —

            priekšsēdētājs

         B. COWEN

      (1)  OV L 236, 23.9.2003.
   PROTOKOLS,
   kurš pievienots Partnerības un sadarbības nolīgumam starp Eiropas Kopienām un to dalībvalstīm, no vienas puses, un Armēnijas Republiku, no otras puses, ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai
   BEĻĢIJAS KARALISTE,
   ČEHIJAS REPUBLIKA,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   IGAUNIJAS REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   KIPRAS REPUBLIKA,
   LATVIJAS REPUBLIKA,
   LIETUVAS REPUBLIKA,
   LUKSEMBURGAS LIELHERCOGISTE,
   UNGĀRIJAS REPUBLIKA,
   MALTAS REPUBLIKA,
   NĪDERLANDES KARALISTE,
   AUSTRIJAS REPUBLIKA,
   POLIJAS REPUBLIKA,
   PORTUGĀLES REPUBLIKA,
   SLOVĒNIJAS REPUBLIKA,
   SLOVĀKIJAS REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   še turpmāk – “dalībvalstis”, kuras pārstāv Eiropas Savienības Padome, un
   EIROPAS KOPIENA UN EIROPAS ATOMENERĢIJAS KOPIENA,
   še turpmāk – “Kopienas”, kuras pārstāv Eiropas Savienības Padome un Eiropas Komisija,
   no vienas puses,
   UN ARMĒNIJAS REPUBLIKA,
   no otras puses,
   ŅEMOT VĒRĀ Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai 2004. gada 1. maijā,
   IR NOSLĒGUŠAS ŠO VIENOŠANOS.
   1. pants
   Čehijas Republika, Igaunijas Republika, Kipras Republika, Latvijas Republika, Lietuvas Republika, Ungārijas Republika, Maltas Republika, Polijas Republika, Slovēnijas Republika un Slovākijas Republika ir Puses 1996. gada 22. aprīlī Luksemburgā parakstītajā Partnerības un sadarbības nolīgumā starp Eiropas Kopienām un to dalībvalstīm, no vienas puses, un Armēnijas Republiku, no otras puses (1) (še turpmāk – “Nolīgums”), un attiecīgi tāpat kā citas dalībvalstis pieņem un ņem vērā Nolīguma un tam pievienoto dokumentu tekstus.
   2. pants
   Lai ņemtu vērā nesenās institucionālās pārmaiņas Eiropas Savienībā, Puses vienojas, ka pēc Eiropas Ogļu un tērauda kopienas dibināšanas līguma spēka zaudēšanas Nolīgumā ietvertos noteikumus, kas attiecas uz Eiropas Ogļu un tērauda kopienu, uzskata par saistošiem Eiropas Kopienai, kura ir pārņēmusi visas Eiropas Ogļu un tērauda kopienas tiesības un pienākumus, ko tā bija uzņēmusies.
   3. pants
   Šis Protokols ir Nolīguma neatņemama sastāvdaļa.
   4. pants
   1.   Šo Protokolu to atbilstīgajā procesuālajā kārtībā apstiprina Kopienas, dalībvalstu vārdā – Eiropas Savienības Padome, un Armēnijas Republika.
   2.   Puses viena otrai paziņo par attiecīgo 1. punktā minēto procedūru izpildi. Apstiprināšanas instrumentus deponē Eiropas Savienības Padomes Ģenerālsekretariātā.
   5. pants
   1.   Šis Protokols stājas spēkā 2004. gada 1. maijā ar noteikumu, ka visi šā Protokola apstiprināšanas instrumenti ir deponēti pirms šīs dienas.
   2.   Ja visi šā Protokola apstiprināšanas instrumenti nav deponēti pirms šīs dienas, šis Protokols stājas spēkā nākamā mēneša pirmajā dienā pēc tam, kad deponēts pēdējais apstiprināšanas instruments.
   6. pants
   1.   Nolīguma, Nobeiguma akta un visu tam pievienoto dokumentu tekstus sastāda čehu, igauņu, latviešu, lietuviešu, maltiešu, poļu, slovaku, slovēņu un ungāru valodās.
   2.   Tekstus šajās valodās pievieno šim Protokolam, un tie ir vienlīdz autentiski ar tekstiem citās valodās, kurās ir sastādīts Nolīgums, Nobeiguma akts un visi tam pievienotie dokumenti.
   7. pants
   Šis Protokols ir sastādīts divos eksemplāros angļu, dāņu, čehu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, slovaku, slovēņu, spāņu, somu, ungāru, vācu, zviedru un armēņu valodā, un tā teksts visās šajās valodās ir vienlīdz autentisks.

      Hecho en Bruselas, el diecinueve de mayo del dos mil cuatro.
      V Bruselu dne devatenáctého května dva tisíce čtyři.
      Udfærdiget i Bruxelles den nittende maj to tusind og fire.
      Geschehen zu Brüssel am neunzehnten Mai zweitausendundvier.
      Kahe tuhande neljanda aasta maikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Μαΐου δύο χιλιάδες τέσσερα.
      Done at Brussels on the nineteenth day of May in the year two thousand and four.
      Fait à Bruxelles, le dix-neuf mai deux mille quatre.
      Fatto a Bruxelles, addì diciannove maggio duemilaquattro.
      Briselē, divi tūkstoši ceturtā gada deviņpadsmitajā maijā.
      Priimta du tūkstančiai ketvirtų metų gegužės devynioliktą dieną Briuselyje.
      Kelt Brüsszelben, a kétezer-negyedik év május havának tizenkilencedik napján.
      Maghmul fi Brussel, id-19 ta' Mejju, 2004.
      Gedaan te Brussel, de negentiende mei tweeduizendvier.
      Sporządzono w Brukseli, dnia dziewiętnastego maja roku dwutysięcznego czwartego.
      Feito em Bruxelas, em dezanove de Maio de dois mil e quatro.
      V Bruseli devätnásteho mája dvetisícštyri.
      V Bruslju, devetnajstega maja dva tisoč štiri.
      Tehty Brysselissä yhdeksäntenätoista päivänä toukokuuta vuonna kaksituhattaneljä.
      Som skedde i Bryssel den nittonde maj tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica di Armenia
         Armēnijas Republikas vārdā
         Armėnijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar

      (1)  OV L 239, 9.9.1999., 3. lpp.


title: Politikas un drošības komitejas Lēmums (KĀDP) 2015/711 (2015. gada 28. aprīlis) par trešās valsts palīdzības pieņemšanu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/4/2015)

text:
               1.5.2015

               LV

               Eiropas Savienības Oficiālais Vēstnesis

               L 113/58

         POLITIKAS UN DROŠĪBAS KOMITEJAS LĒMUMS (KĀDP) 2015/711
   (2015. gada 28. aprīlis)
   par trešās valsts palīdzības pieņemšanu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) (ATALANTA/4/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (1) un jo īpaši tās 10. pantu,
   ņemot vērā Politikas un drošības komitejas Lēmumu ATALANTA/3/2009 (2009. gada 21. aprīlis) par Palīdzības sniedzēju komitejas izveidi Eiropas Savienības militārajai operācijai, lai palīdzētu kavēt, novērst un apkarot pirātismu un bruņotas laupīšanas Somālijas piekrastē (Atalanta) (2009/369/KĀDP) (2),
   tā kā:

               (1)

               Saskaņā ar Vienotās rīcības 2008/851/KĀDP 10. panta 2. punktu Padome ir pilnvarojusi Politikas un drošības komiteju (“PDK”) pieņemt attiecīgos lēmumus par trešo valstu piedāvātās palīdzības pieņemšanu.

               (2)

               PDK 2014. gada 29. aprīlī pieņēma Lēmumu ATALANTA/2/2014 (3), ar ko grozīja Lēmumu ATALANTA/3/2009.

               (3)

               Pēc Eiropas Savienības Militārās komitejas priekšsēdētāja 2014. gada 10. decembra vēstules, ES operācijas komandiera vietnieka 2015. gada 9. aprīļa ieteikuma par Korejas Republikas palīdzību un Eiropas Savienības Militārās komitejas 2015. gada 15. aprīļa ieteikuma būtu jāpieņem Korejas Republikas palīdzība.

               (4)

               Korejas Republikas dalība ir atkarīga no tā, vai stāsies spēkā 2014. gada 23. maijā parakstītais Nolīgums starp Eiropas Savienību un Korejas Republiku, ar ko izveido sistēmu Korejas Republikas dalībai Eiropas Savienības krīzes pārvarēšanas operācijās (4).

               (5)

               Saskaņā ar 5. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   1.   Korejas Republikas palīdzība Eiropas Savienības militārajai operācijai ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) tiek pieņemta un novērtēta kā nozīmīga.
   2.   Korejas Republika ir atbrīvota no finanšu ieguldījuma Atalanta budžetā.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 28. aprīlī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 301, 12.11.2008., 33. lpp.

      (2)  OV L 112, 6.5.2009., 9. lpp.

      (3)  Politikas un drošības komitejas Lēmums Atalanta/2/2014 (2014. gada 29. aprīlis) par trešās valsts palīdzības pieņemšanu Eiropas Savienības militārajā operācijā ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (Atalanta) un ar ko groza Lēmumu ATALANTA/3/2009 (2014/244/KĀDP) (OV L 132, 3.5.2014., 63. lpp.).

      (4)  OV L 166, 5.6.2014., 3. lpp.


title: Eiropas Parlamenta Lēmums (ES) 2017/846 (2017. gada 16. marts), ar ko pagarina pilnvaru laiku Izmeklēšanas komitejai, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas

text:
               18.5.2017

               LV

               Eiropas Savienības Oficiālais Vēstnesis

               L 125/34

         EIROPAS PARLAMENTA LĒMUMS (ES) 2017/846
   (2017. gada 16. marts),
   ar ko pagarina pilnvaru laiku Izmeklēšanas komitejai, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas
   EIROPAS PARLAMENTS,

               —

               ņemot vērā Priekšsēdētāju konferences priekšlikumu,

               —

               ņemot vērā Līguma par Eiropas Savienības darbību 226. pantu,

               —

               ņemot vērā Eiropas Parlamenta, Padomes un Komisijas 1995. gada 19. aprīļa Lēmumu 95/167/EK, Euratom, EOTK par sīki izstrādātiem Eiropas Parlamenta izmeklēšanas tiesību izmantošanas noteikumiem (1),

               —

               ņemot vērā Eiropas Parlamenta 2016. gada 8. jūnija Lēmumu (ES) 2016/1021 par Izmeklēšanas komitejas izveidi, kuras uzdevums ir pārbaudīt apgalvojumus par iespējamiem pārkāpumiem un administratīvām kļūmēm Savienības tiesību aktu piemērošanā attiecībā uz nelikumīgi iegūtu līdzekļu legalizāciju, nodokļu apiešanu un izvairīšanos no nodokļu maksāšanas, šīs komitejas kompetenci, skaitlisko sastāvu un pilnvaru termiņu (2),

               —

               ņemot vērā Reglamenta 198. panta 11. punktu,

               A.

               tā kā Izmeklēšanas komiteja ir pieprasījusi pagarināt tās pilnvaru termiņu, lai tā varētu pilnībā un pienācīgi īstenot savu mandātu, ņemot vērā vēl izskatāmo dokumentu skaitu, pasūtītās analīzes un uzklausāmās ieinteresētās personas;

               1.

               nolemj Izmeklēšanas komitejas pilnvaru termiņu pagarināt par trīs mēnešiem.

            Eiropas Parlamenta vārdā –

            priekšsēdētājs

         A. TAJANI

      (1)  OV L 113, 19.5.1995., 1. lpp.

      (2)  OV L 166, 24.6.2016., 10. lpp.


title: Padomes Lēmums (ES) 2015/1789 (2015. gada 1. oktobris) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XX pielikumā (Vide) (Degvielas kvalitātes direktīva)

text:
               7.10.2015

               LV

               Eiropas Savienības Oficiālais Vēstnesis

               L 260/20

         PADOMES LĒMUMS (ES) 2015/1789
   (2015. gada 1. oktobris)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumiem EEZ līguma II pielikumā (Tehniskie noteikumi, standarti, testēšana un sertifikācija) un XX pielikumā (Vide) (Degvielas kvalitātes direktīva)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu un 192. panta 1. punktu saistībā ar 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Ievērojot EEZ līguma 98. pantu, EEZ Apvienotā komiteja var pieņemt lēmumu grozīt inter alia EEZ līguma II un XX pielikumu.

               (3)

               EEZ līgumā jāiekļauj Eiropas Parlamenta un Padomes Direktīva 2009/30/EK (3).

               (4)

               Tādēļ attiecīgi būtu jāgroza EEZ līguma II un XX pielikums.

               (5)

               Savienības nostājas EEZ Apvienotajā komitejā pamatā tādēļ vajadzētu būt pievienotajam lēmuma projektam,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma II pielikumā (Tehniskie noteikumi, standarti, testēšana un sertifikācija) un XX pielikumā (Vide), pamatā ir EEZ Apvienotās komitejas lēmuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 1. oktobrī

            Padomes vārdā –

            priekšsēdētājs

         E. SCHNEIDER

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  Eiropas Parlamenta un Padomes Direktīva 2009/23/EK (2009. gada 23. aprīlis), ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (OV L 140, 5.6.2009., 88. lpp.).

      PROJEKTS
      EEZ APVIENOTĀS KOMITEJAS LĒMUMS
      Nr. …/2015
      (… gada …),
      ar ko groza EEZ līguma II pielikumu (Tehniskie noteikumi, standarti, testēšana un sertifikācija) un XX pielikumu (Vide)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:

                  (1)

                  EEZ līgumā jāiekļauj Eiropas Parlamenta un Padomes Direktīva 2009/30/EK (2009. gada 23. aprīlis), ar ko groza Direktīvu 98/70/EK attiecībā uz benzīna, dīzeļdegvielas un gāzeļļas specifikācijām un ievieš mehānismu autotransporta līdzekļos lietojamās degvielas radītās siltumnīcefekta gāzu emisijas kontrolei un samazināšanai, groza Padomes Direktīvu 1999/32/EK attiecībā uz tās degvielas specifikācijām, kuru lieto iekšējo ūdensceļu kuģos, un atceļ Direktīvu 93/12/EEK (1).

                  (2)

                  Ar Direktīvu 2009/30/EK atceļ Padomes Direktīvu 93/12/EEK (2), kas ir iekļauta EEZ līgumā un tādējādi saskaņā ar EEZ līgumu ir jāatceļ.

                  (3)

                  Tādēļ būtu attiecīgi jāgroza EEZ līguma II un XX pielikums,

            IR PIEŅĒMUSI ŠO LĒMUMU.
      1. pants
      EEZ līguma II pielikuma XVII nodaļu groza šādi:

                  1)

                  nodaļas 6.a punktam (Eiropas Parlamenta un Padomes Direktīva 98/70/EK) pievieno šādu ievilkumu:

                              “—

                                 32009 L 0030: Eiropas Parlamenta un Padomes Direktīvu 2009/30/EK (2009. gada 23. aprīlis) (OV L 140, 5.6.2009., 88. lpp.).”;

                  2)

                  nodaļas 6.a punktam (Eiropas Parlamenta un Padomes Direktīva 98/70/EK) pievieno šādu tekstu:

                              “c)

                              2. panta 5. punktā pēc vārda “Somija” pievieno vārdu “Islande” un pēc vārda “Lietuva” pievieno vārdu “Norvēģija”;

                              d)

                              nodaļas 3. panta 4. punktā aiz pirmās daļas pievieno šādu daļu:
                              “Islande vasaras periodā drīkst atļaut laist tirgū benzīnu, kas satur etanolu vai metanolu ar maksimālo tvaika spiedienu 70 kPa, ar nosacījumu, ka izmantotais etanols ir biodegviela vai ka siltumnīcefekta gāzu emisiju ietaupījums, ko panāk, izmantojot metanolu, atbilst kritērijiem, kas noteikti 7.b panta 2. punktā.”;

                              e)

                              Lihtenšteinai nepiemēro 7.a. līdz 7.e pantu;

                              f)

                              EBTA valstīs nepiemēro 7.b panta 6. punktu.”;

                  3)

                  svītro 6. punkta (Padomes Direktīva 93/12/EEK) tekstu.

            2. pants
      EEZ līguma XX pielikuma 21.ad punktam (Padomes Direktīva 1999/32/EK) pievieno šādu ievilkumu:

                  “—

                     32009 L 0030: Eiropas Parlamenta un Padomes Direktīvu 2009/30/EK (2009. gada 23. aprīlis) (OV L 140, 5.6.2009., 88. lpp.).”

            3. pants
      Direktīvas 2009/30/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      4. pants
      Šis lēmums stājas spēkā …, ja ir iesniegti visi paziņojumi saskaņā ar EEZ līguma 103. panta 1. punktu (3).
      5. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas

               sekretāri

         (1)  OV L 140, 5.6.2009., 88. lpp.

         (2)  OV L 74, 27.3.1993., 81. lpp.

         (3)  [Konstitucionālas prasības nav norādītas.] [Norādītas konstitucionālas prasības.]


title: 2014/633/ES: Eiropas Parlamenta Lēmums ( 2014. gada 3. aprīlis ) par SESAR kopuzņēmuma 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/347

         EIROPAS PARLAMENTA LĒMUMS
   (2014. gada 3. aprīlis)
   par SESAR kopuzņēmuma 2012. finanšu gada budžeta izpildes apstiprināšanu
   (2014/633/ES)
   EIROPAS PARLAMENTS,

               —

               ņemot vērā SESAR kopuzņēmuma 2012. finanšu gada galīgos pārskatus,

               —

               ņemot vērā Revīzijas palātas ziņojumu par SESAR kopuzņēmuma 2012. finanšu gada pārskatiem ar Kopuzņēmuma atbildi (1),

               —

               ņemot vērā Padomes 2014. gada 18. februāra ieteikumu (05851/2014 – C7-0053/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 (3) atcelšanu un jo īpaši tās 208. pantu,

               —

               ņemot vērā Padomes 2007. gada 27. februāra Regulu (EK) Nr. 219/2007, ar ko izveido Kopuzņēmumu, lai izstrādātu jaunas paaudzes Eiropas gaisa satiksmes pārvaldības sistēmu (SESAR) (4), un jo īpaši tās 4.b pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0197/2014),

               1.

               sniedz SESAR kopuzņēmuma izpilddirektoram apstiprinājumu par Kopuzņēmuma 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt SESAR kopuzņēmuma izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 369, 17.12.2013., 49. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 64, 2.3.2007., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2014/418/ES: Eiropas Centrālās bankas Lēmums ( 2014. gada 16. jūnijs ), ar ko groza Lēmumu ECB/2007/7 par TARGET2 -ECB noteikumiem un nosacījumiem (ECB/2014/27)

text:
               1.7.2014

               LV

               Eiropas Savienības Oficiālais Vēstnesis

               L 192/68

         EIROPAS CENTRĀLĀS BANKAS LĒMUMS
   (2014. gada 16. jūnijs),
   ar ko groza Lēmumu ECB/2007/7 par TARGET2-ECB noteikumiem un nosacījumiem

      (ECB/2014/27)

      (2014/418/ES)

   EIROPAS CENTRĀLĀS BANKAS VALDE,
   ņemot vērā Līgumu par Eiropas Savienības darbību un jo īpaši tā 127. panta 2. punktu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 11.6. pantu, kā arī 17., 22. un 23. pantu,
   ņemot vērā 2012. gada 5. decembra Pamatnostādni ECB/2012/27 par Eiropas automatizēto reālā laika bruto norēķinu sistēmu (TARGET2) (1) un jo īpaši tās 8. panta 2. punktu,
   tā kā:

               (1)

               Pamatnostādnē ECB/2012/27 atlīdzība par maksājumu moduļa (MM) kontiem un to subkontiem noteikta veidā, kas varētu traucēt īstenot ECB Padomes lēmumu samazināt noguldījumu iespējas procentu likmi, nosakot to zemāku par 0 % (nulle procentu).

               (2)

               Tā rezultātā Pamatnostādne ECB/2012/27 grozīta ar Pamatnostādni ECB/2014/25 (2), lai šādu iespējamo traucēkli novērstu.

               (3)

               Tādēļ jāgroza arī Lēmums ECB/2007/7 (3), lai TARGET2-ECB atspoguļotu grozījumus, kurus Pamatnostādne ECB/2014/25 ievieš atlīdzībā par MM kontiem un to subkontiem,

         IR PIEŅĒMUSI ŠO LĒMUMU.
   1. pants
   Grozījumi Lēmumā ECB/2007/7
   Lēmuma ECB/2007/7 pielikumu groza šādi:

               1)

               ar šādām definīcijām papildina 1. pantu:

                           “—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,”;

               2)

               ar šādu punktu aizstāj 10. panta 3. punktu:
               “3.   PM accounts and their sub-accounts shall be remunerated either at zero per cent or the deposit facility rate, whichever is lower.”

         2. pants
   Stāšanās spēkā
   Šis lēmums stājas spēkā dienā, kurā to publicē Eiropas Savienības Oficiālajā Vēstnesī.

      Frankfurtē pie Mainas, 2014. gada 16. jūnijā

            ECB prezidents

         Mario DRAGHI

      (1)  OV L 30, 30.1.2013., 1. lpp.

      (2)  2014. gada 5. jūnija Pamatnostādne ECB/2012/25, ar ko groza Pamatnostādni ECB/2012/27 par Eiropas automatizēto reālā laika bruto norēķinu sistēmu (TARGET2) (OV L 168, 7.6.2014., 120. lpp.).

      (3)  2007. gada 24. jūlija Lēmums ECB/2007/7 par TARGET2-ECB noteikumiem un nosacījumiem (OV L 237, 8.9.2007., 71. lpp.).


title: Lēmums Nr. S2 ( 2009. gada 12. jūnijs ) par Eiropas veselības apdrošināšanas kartes tehnisko specifikāciju (Dokuments attiecas uz EEZ un uz EK un Šveices nolīgumu)

text:
               24.4.2010

               LV

               Eiropas Savienības Oficiālais Vēstnesis

               C 106/26

         LĒMUMS Nr. S2
   (2009. gada 12. jūnijs)
   par Eiropas veselības apdrošināšanas kartes tehnisko specifikāciju
   (Dokuments attiecas uz EEZ un uz EK un Šveices nolīgumu)
   2010/C 106/09
   ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
   ņemot vērā 72. panta a) punktu Eiropas Parlamenta un Padomes 2004. gada 29. aprīļa Regulā (EK) Nr. 883/2004 par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīviem jautājumiem vai interpretācijas jautājumiem, kas izriet no Regulas (EK) Nr. 883/2004 un Eiropas Parlamenta un Padomes 2009. gada 16. septembra Regulas (EK) Nr. 987/2009, ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2),
   ņemot vērā Administratīvās komisijas 2009. gada 12. jūnija Lēmumu Nr. S1 par Eiropas veselības apdrošināšanas kart (3) i,
   tā kā:

               (1)

               Lai vienkāršotu tādu pabalstu natūrā pieņemšanu un izmaksu atlīdzināšanu, kurus nodrošina, pamatojoties uz Eiropas veselības apdrošināšana karti, ir vajadzīgs, lai trīs galvenās iesaistītās puses, t. i., apdrošinātā persona, veselības aprūpes sniedzēji un iestādes, var viegli atpazīt un pieņemt Eiropas veselības apdrošināšanas karti, kas atbilst vienam paraugam un vienotām specifikācijām.

               (2)

               Informācija, kurai jābūt redzamai uz Eiropas veselības apdrošināšanas kartes, ir definēta Lēmuma Nr. S1 7. punktā. Eiropas veselības apdrošināšanas kartes, uz kuras redzami dati, ieviešana ir pirmais posms procesā, lai pārietu uz elektroniska datu nesēja izmantošanu, pierādot tiesības saņemt pabalstus natūrā, uz laiku uzturoties dalībvalstī, kura nav kompetentā valsts vai dzīvesvietas valsts. Tādējādi dalībvalstu kompetentās iestādes, kas to vēlas, sākot ar pirmo posmu un turpmāk, var iekļaut elektroniskā datu nesējā, piemēram, mikroshēmā vai magnētiskā joslā, šajā apsvērumā minētos datus.

               (3)

               Ja ārkārtējos apstākļos nav iespējams izdot Eiropas veselības apdrošināšanas karti, izsniedz pagaidu aizstājējapliecību, kura atbilst vienotajam paraugam,
               rīkojoties saskaņā ar Regulas (EK) Nr. 883/2004 71. panta 2. punktā izklāstītajiem nosacījumiem,

         IR NOLĒMUSI ŠĀDI.

               1.

               Eiropas veselības apdrošināšanas kartes noformējumu un specifikācijas nosaka saskaņā ar šā lēmuma I pielikumu.

               2.

               Pagaidu aizstājējapliecības paraugu nosaka saskaņā ar šā lēmuma II pielikumu.

               3.

               Šo lēmumu publicē Eiropas Savienības Oficiālajā Vēstnesī. To piemēro no Regulas (EK) Nr. 987/2009 spēkā stāšanas dienas.

            Administratīvās komisijas priekšsēdētāja

         Gabriela PIKOROVÁ

      (1)  OV L 166, 30.4.2004., 1. lpp.

      (2)  OV L 284, 30.10.2009., 1. lpp.

      (3)  Skatīt šā Oficiālā Vēstneša 23. lappusi.

      I PIELIKUMS

         Eiropas veselības apdrošināšanas kartes tehniskā specifikācija

      1.   IEVADS
      Saskaņā ar saistītajiem lēmumiem, ko pieņēmusi Administratīvā komisija sociālās nodrošināšanas sistēmu koordinācijai, Eiropas veselības apdrošināšanas karte nodrošina acīmredzamu datu minimālo kopumu, kas izmantojams dalībvalstī, kura nav apdrošināšanas vai dzīvesvietas valsts, lai:

                  —

                  identificētu apdrošināto personu, kompetento iestādi un karti,

                  —

                  apliecinātu tiesības saņemt aprūpi, uz laiku uzturoties citā dalībvalstī.

            Turpmāk tekstā iekļauto paraugu pamatā ir tehniskā specifikācija, kas definēta šajā dokumentā, bet šiem paraugiem ir tikai ilustratīva nozīme.

      Lai gan uzskatāmo datu kārtība ir identiska abos paraugos, t. i., neatkarīgi no tā, kuru pusi izmanto Eiropas veselības apdrošināšanas kartei, priekšpusei un aizmugurei definēta atšķirīga struktūra. Tas darīts, veidojot kompromisu starp vajadzīgo vienoto Eiropas kartes paraugu un abu kartes pušu strukturālajām atšķirībām, vienlaikus saglabājot kartes priekšpuses un aizmugures kopīgo noformējumu.
      2.   NORMATĪVĀS ATSAUCES

                  Atsauce

                  Dokumenta nosaukums/apraksts

                  Izdošanas datums

                  ISO 3166-1

                  Valstu un to administratīvi teritoriālā iedalījuma vienību nosaukumu kodi. 1. daļa: Valstu kodi

                  1997

                  ISO/IEC 7810

                  Identifikācijas kartes. Fiziskās īpašības

                  1995

                  ISO/IEC 7816

                  Identifikācijas kartes. Kontaktu mikroshēmu kartes

                              1. daļa.

                              Fiziskās īpašības

                  1998

                              2. daļa.

                              Izmēri un kontaktu atrašanās vieta

                  1999

                  ISO 8859 sērija

                  8 bitu vienbaita koda grafisko zīmju komplekti
                  1.–4. daļa. Latīņu alfabēts Nr. 1–4

                  1998

                  EN 1867

                  Mašīnlasāmas kartes – Lietojums veselības aprūpē – Izdevēju identifikatoru numerācijas sistēma un reģistrācijas procedūra

                  1997

            3.   SPECIFIKĀCIJAS
      3.1.   Definīcijas

      Priekšpuse ir tā puse, kurā iestrādāts mikroprocesors (ja tāds ir). Aizmugure ir tā puse, kurā iekļauta magnētiskā josla (ja tāda ir). Ja uz kartes nav ne mikroprocesora, ne magnētiskās joslas, kartes priekšpuse ir tā puse, uz kuras norādīta šajā dokumentā izklāstītā informācija.
      3.2.   Vispārējā struktūra

      Eiropas veselības apdrošināšanas kartes formāts atbilst ID-1 formātam (augstums – 53,98 mm, platums – 85,60 mm un biezums – 0,76 mm). Tomēr gadījumos, kad Eiropas veselības apdrošināšanas karte ir uzlīme, ko piestiprina valsts kartes aizmugurē, tai nepiemēro ID-1 biezuma kritēriju.
      3.2.1.   Eiropas veselības apdrošināšanas kartes priekšpuse

      Kartes fons ir dalīts divās daļās ar asi, kas vertikāli dala kartes virsmu 1. daļā kreisajā pusē (platums – 53 mm) un 2. daļā labajā pusē.
      Četrus vietturus izvieto, ievērojot šādas izvietojuma līnijas.

                  —

                  Trīs vertikālas izvietojuma līnijas:

                              a)

                              5 mm no kartes kreisās malas;

                              b)

                              21,5 mm no kartes kreisās malas;

                              c)

                              1 mm no kartes labējās malas.

                  —

                  Trīs horizontālas izvietojuma līnijas:

                              d)

                              2 mm no kartes augšējās malas;

                              e)

                              17 mm no kartes augšējās malas;

                              f)

                              5 mm no kartes apakšējās malas.

            a)   Karte bez mikroshēmas

      b)   Karte ar mikroshēmu

      3.2.2.   Eiropas veselības apdrošināšanas karte: kartes aizmugure

      Kartes fons ir dalīts divās vienlīdz lielās daļās ar horizontālu asi. 1. daļa ir kartes augšdaļa, un 2. daļa – kartes apakšējā daļa.
      Piecus vietturus izvieto, ievērojot šādas izvietojuma līnijas.

                  —

                  Simetriski:

                              g)

                              9 mm no kartes kreisās malas;

                              h)

                              kartes vidū;

                              i)

                              9 mm no kartes labējās malas.

                  —

                  Vertikāli:

                              j)

                              3 mm no kartes kreisās malas;

                              k)

                              3 mm no kartes labējās malas.

                  —

                  Horizontāli:

                              l)

                              kartes vidū;

                              m)

                              2 mm no kartes apakšējās malas.

            c)   Karte ar magnētisko joslu

      d)   Karte bez magnētiskās joslas

      3.3.   Fons un grafiskie elementi

      3.3.1.   Fona krāsas

      Fona krāsu skala ir šāda (1):

                  —

                  1. daļa ir tumši zila ar piejauktu violeto krāsu (2),

                  —

                  2. daļa ir pelēkā/zilā tonī (3), kas pāriet nedaudz tumšākā tonī no kartes vidus uz malām,

                  —

                  Datu lauku veido baltas joslas, kas izmantojamas kā fons katrai no atsevišķajām datu līnijām (skatīt zemāk).

            Uz 2. daļas un datu lauka izmantots ēnu efekts, lai radītu reljefa ilūziju, gaismai nākot no kartes augšējā kreisā stūra.
      Brīvais laukums ir vai nu tādā pašā krāsā kā 2. daļa (bez ēnu efekta), vai tādā kā datu lauks.
      3.3.2.   Eiropas zīme

      Eiropas zīmi veido Eiropas zvaigznes baltā krāsā.

                  —

                  Kartes priekšpusē zīmes diametrs ir 15 mm, un tā atrodas vertikāli zem izvietojuma līnijas “d” un horizontāli 2. daļas fona centrā.

                  —

                  Kartes aizmugurē zīmes diametrs ir 10 mm, un tā izvietota simetriski vertikālajai asij “i” un brīvā laukuma centrā.

            Alternatīvu zīmi izmantos valstīs, kurās paredzēts izsniegt Eiropas karti, lai gan tās nav Eiropas Savienības dalībvalstis.
      3.3.3.   Datu lauks

      Datu lauku veido baltas datu joslas (5 – kartes priekšpusē; 4 – kartes aizmugurē), kuru augstums ir 4 mm, un atstarpe starp joslām ir 2 mm.

                  —

                  Kartes priekšpusē datu lauks atrodas centrā starp vertikālajām izvietojuma līnijām “b” un “c” un horizontālajām līnijām “e” un “f”.

                  —

                  Kartes aizmugurē datu lauks novietots simetriski vertikālajai asij “h” un starp vertikālajām izvietojuma līnijām “j” un “k”, un virs horizontālās līnijas “m”.

            3.3.4.   Brīvais lauks

      Brīvais lauks ir lauks, kas atrodas Eiropas kartes aizmugurē un ir pieejams valsts vajadzībām. To var izmantot, piemēram, kā paraksta joslu vai jebkura cita teksta, logotipa vai marķējuma norādīšanai. Tomēr šā lauka saturam nav juridiskās vērtības, tam ir tikai informatīva vērtība.
      Brīvais lauks izvietots šādi.

                  —

                  Ja Eiropas karti piemēro kartes priekšpusē, kartes aizmugure ir brīvs lauks bez specifikācijām.

                  —

                  Ja Eiropas karti piemēro citas kartes aizmugurē, tad brīvais lauks bez īpašām specifikācijām, izņemot par tā lielumu, paliek pieejams kartes aizmugurē (augstums – 10 mm, platums – 52 mm). Tas izvietots simetriski vertikālajai asij “h” un ir centrēts laukumā starp magnētisko joslu un datu laukiem. Kartes izdevējs var izmantot brīvo lauku autentiska paraksta joslai vai tekstam.

                  —

                  Ja uz kartes nav magnētiskās joslas, brīvā lauka augstums ir 20 mm, nevis 10 mm.

            3.4.   Iepriekš noteikti datu elementi

      3.4.1.   Kartes nosaukums

                  Lauka nosaukums

                  Kartes nosaukums

                  Apraksts

                  Kartes parastais nosaukums, kā Lēmumā Nr. 190 noteikusi Administratīva komisija.

                  Novietojums

                  Kartes priekšpusē – zem horizontālās izvietojuma līnijas “d” un pa labi no vertikālās izvietojuma līnijas “a”.
                  Kartes aizmugurē – simetriski vertikālajai asij “h” un centrēts laukumā starp magnētisko joslu un kartes augšējo malu.

                  Vērtības

                  Vērtība “Eiropas veselības apdrošināšanas karte” rakstīta Eiropas Savienības oficiālajā valodā.

                  Formāts

                     Verdana True Type vai līdzvērtīgi fonti, lielā un parastā stila burti; kartes priekšpusē zīmju lielums ir 7 punkti, kartes aizmugurē – 6; baltā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.

                  Garums

                  40 zīmes.

                  Piezīme

                  Par nosaukuma precīzu formulējumu izdevējas dalībvalsts valodā atbild tikai dalībvalsts.

            3.4.2.   Virsraksts

                  Lauka nosaukums

                  Virsraksts

                  Apraksts

                  Ar virsrakstu identificē datu lauka nozīmi.

                  Novietojums

                  Virs katra personas datu lauka.
                  Līdzināšana uz kreiso pusi virsrakstiem kartes kreisajā pusē un līdzināšana pa labi virsrakstiem kartes labajā pusē.

                  Vērtības

                  Vērtības ir rakstītas Eiropas Savienības oficiālajā valodā un norādītas šādi (izmantojot tekstu angļu valodā par pamattekstu):

                              1)

                              (formas identificētājam nav virsraksta);

                              2)

                              (izdevējas dalībvalsts kodam nav virsraksta);

                              3)

                              uzvārds;

                              4)

                              vārds/vārdi;

                              5)

                              dzimšanas datums;

                              6)

                              personas identifikācijas numurs;

                              7)

                              iestādes identifikācijas numurs;

                              8)

                              kartes identifikācijas numurs;

                              9)

                              derīguma termiņš.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 5 punkti; baltā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Atstarpes starp rindiņām – 2 punkti plus zīmju lielums.

                  Garums

                  Pēc vajadzības katrai no iepriekš minētajām vērtībām.

                  Piezīme

                  Katru virsrakstu nepārprotami identificē ar numuru, lai būtu iespējama kartes pārnešana citās valodās.
                  Par virsraksta vērtību precīzu formulējumu izdevējas dalībvalsts valodā atbild tikai dalībvalsts.

            3.4.3.   Izdevēja valsts

                  Lauka nosaukums

                  Izdevējas valsts identifikācijas numurs

                  Apraksts

                  Kartes izdevēja valsts identifikācijas kods.

                  Novietojums

                  2. lauks: Eiropas zīmes centrā ar baltu četrstūri, augstums – 4 mm, platums – 4 mm.

                  Vērtības

                  Divu ciparu ISO valsts kods (ISO 3166-1).

                  Formāts

                     Verdana True Type vai līdzvērtīgi fonti; lielā un parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.

                  Garums

                  2 zīmes.

                  Piezīme

                  Apvienotās Karalistes standarta ISO koda “GB” vietā izmanto kodu “UK”.
                  Katrai dalībvalstij izmanto vienu kodu.

            3.5.   Personas datu elementi

      Personas datu elementiem ir šādas kopīgas īpašības:

                  —

                  atbilstība standartam EN 1387 attiecībā uz zīmju kopumu: latīņu alfabēts Nr. 1–4 (ISO 8859-1 līdz 4),

                  —

                  ja elementus jāsaīsina ierobežotas vietas dēļ, tas jānorāda, lietojot punktu.

            Dati drukāti ar lāzera vai termisko pārnesi vai iegravēti, bet ne ciļņoti.
      Katru datu elementu novieto datu laukā, ievērojot zemāk norādītās shēmas.

      3.5.1.   Tukšs lauks (bijušais formas identificētājs)

                  Lauka nosaukums

                  Tukšs lauks

                  Apraksts

                  Novietojums

                  1. lauks:

                              —

                              Kartes priekšpusē – zem horizontālās izvietojuma līnijas “d” un pa kreisi no vertikālās izvietojuma līnijas “c”.

                              —

                              Kartes aizmugurē – simetriski vertikālajai asij “g” un centrā pielīdzinot brīvajam laukam.

                        Abos gadījumos tas atrodas baltā taisnstūrī, kura augstums ir 4 mm un platums – 10 mm.

            3.5.2.   Datu elementi, kas saistīti ar kartes turētāju

      Jāņem vērā, ka kartes turētājs var nebūt apdrošinātā persona, bet apdrošināšanas saņēmējs, jo karte ir personiska.

                  Lauka nosaukums

                  Kartes turētāja uzvārds

                  Apraksts

                  Kartes turētāja uzvārds, kā to lieto izdevējā dalībvalstī.

                  Novietojums

                  3. lauks.

                  Vērtības

                  —

                  Formāts

                     Verdana True Type vai līdzvērtīgi fonti; lielā un parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Pielīdzināts kreisās puses robežai.
                  Atstarpes starp rindiņām – 3 punkti plus zīmju lielums.

                  Garums

                  Līdz 40 zīmēm.

                  Piezīme

                  Uzvārda laukā var iekļaut titulus, priedēkļus vai jebkurus citus vārda papildinājumus vai prefiksus.

                  Lauka nosaukums

                  Kartes turētāja vārds vai vārdi

                  Apraksts

                  Kartes turētāja vārds (vārdi), kā tos lieto izdevējā dalībvalstī.

                  Novietojums

                  4. lauks.

                  Vērtības

                  —

                  Formāts

                     Verdana True Type vai līdzvērtīgi fonti; lielā un parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Pielīdzināts uz kreiso pusi.
                  Atstarpes starp rindiņām – 3 punkti plus zīmju lielums.

                  Garums

                  Līdz 35 zīmēm.

                  Piezīme

                  Vārda laukā var būt iniciāļi.

                  Lauka nosaukums

                  Dzimšanas datums

                  Apraksts

                  Kartes turētāja dzimšanas datums, kā to lieto izdevējā dalībvalstī.

                  Novietojums

                  5. lauks.

                  Vērtības

                  DD/MM/GGGG, kur “D” ir diena, “M” – mēnesis, un “G” – gads.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Kartes priekšpusē pielīdzināts uz kreiso pusi; aizmugurē – uz labo.
                  Atstarpes starp rindiņām – 3 punkti plus zīmju lielums.

                  Garums

                  10 zīmes, ieskaitot slīpsvītru starp katru grupu.

                  Piezīme

                  —

                  Lauka nosaukums

                  Kartes turētāja personas identifikācijas numurs

                  Apraksts

                  Personas identifikācijas numura informācija, ko izmanto uzdevēja dalībvalsts.

                  Novietojums

                  6. lauks.

                  Vērtības

                  Skatīt piemērojamo personas identifikācijas numuru.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Kartes priekšpusē pielīdzināts labajai robežai; kartes aizmugurē – kreisajai robežai.
                  Atstarpes starp rindiņām – 3 punkti plus zīmju lielums.

                  Garums

                  Identifikācijas kodam līdz 20 zīmēm.

                  Piezīme

                  Kartes turētāja personas identifikācijas numurs vai, ja šāda numura nav, apdrošinātās personas numurs, no kā izriet kartes turētāja tiesības.
                  Uz kartes nevar atvēlēt īpašu vietu tādai personiskai informācijai kā dzimumam, ģimenes locekļa statusam. Tomēr šādu informāciju var iekļaut personas identifikācijas numurā.

            3.5.3.   Datu elementi, kas saistīti ar kompetento iestādi

                  Lauka nosaukums

                  Iestādes nosaukums

                  Apraksts

                  “Iestāde” ir kompetentā apdrošināšanas iestāde.

                  Novietojums

                  7. lauks, 1. daļa.

                  Vērtības

                  Iestādes pilna nosaukuma vietā norāda saīsinājumu.

                  Formāts

                     Verdana True Type vai līdzvērtīgi fonti; lielā un parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  7. lauku pielīdzina labējai robežai, un 1. daļa atrodas pa labi no 2. daļas.
                  Atstarpes starp rindiņām – 3 punkti plus zīmju lielums.

                  Garums

                  Līdz 15 zīmēm.
                  1. daļu no 2. daļas atdala ar divām atstarpēm un defisi.
                  Šo daļu var pagarināt, ciktāl iespējams saīsināt 2. daļu.

                  Piezīme

                  Saīsinājumu norāda kā veidu, lai konstatētu iespējamas datu uztveres problēmas iestādes identifikācijas kodā (7. lauks, 2. daļa) un tādējādi nodrošinātu iestādes identifikācijas numura kvalitātes kontroli.
                  Iestādes pilnu nosaukumu sniedz, pamatojoties uz iestādes nosaukuma saīsinājumu vai identifikācijas kodu, piemēram, izmantojot tiešsaistes rīku, kas pieejams tīmeklī.
                  Saīsinājumā neizmanto punktu.

                  Lauka nosaukums

                  Iestādes identifikācijas numurs

                  Apraksts

                  Iestādei, t i., kompetentajai apdrošināšanas iestādei, valsts līmenī piešķirtais identifikācijas kods.

                  Novietojums

                  7. lauks, 2. daļa.

                  Vērtības

                  Skatīt kompetento iestāžu valsts kodu sarakstu.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  7. lauku pielīdzina labējai robežai, un 2. daļa atrodas pa kreisi no 1. daļas.
                  Atstarpes starp rindiņām – 3 punkti plus zīmju lielums.

                  Garums

                  No 4 līdz 10 zīmēm.

                  Piezīme

                  Papildu aktuālu un vēsturisku informāciju, kas varētu būt vajadzīga, lai sazinātos ar iestādi, var darīt pieejamu tīmeklī, izmantojot zināšanu centra rīku.
                  Kompetentā iestāde var būt cita iestāde, nevis sadarbības struktūra vai organizācija, kas atbild pār pārrobežu izmaksu segšanu, vai organizācija, kura atbild par Eiropas veselības apdrošināšanas kartes tehnisko izdošanu. Šo informāciju iespējams darīt pieejamu tīmeklī, izmantojot zināšanu centra rīku.

            3.5.4.   Datu elementi, kas saistīti ar karti

                  Lauka nosaukums

                  Kartes loģiskais identifikācijas numurs

                  Apraksts

                  Loģiskais identifikācijas numurs paredzēts, lai unikālā veidā identificētu karti, un to katrai kartei piešķir kartes izdevējs. Šo numuru veido divas daļas – izdevēja identifikācijas numurs un kartes sērijas numurs.

                  Novietojums

                  8. lauks.

                  Vērtības

                  Pirmās desmit zīmes identificē kartes izdevēju atbilstoši 1997. gada standartam EN 1867.
                  Pēdējie desmit cipari ir unikālais sērijas numurs.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Atstarpes starp rindiņām – 3 punkti plus zīmju lielums.

                  Garums

                  20 zīmes (vajadzības gadījumā ar nullēm sākumā, lai kartes unikālajā sērijas numurā būtu 10 cipari).

                  Piezīme

                  Dalībvalstīs, kuras izdod Eiropas veselības apdrošināšanas kartes bez elektroniska komponenta, oficiālās procedūras vietā var izmantot ad hoc reģistrācijas procedūru, kā definēts standartā EN 1867, lai izdevējam piešķirtu identifikācijas numuru.
                  Šim kartes loģiskajam identifikācijas numuram jābūt tādam, lai varētu pārbaudīt uz kartes norādīto informāciju attiecībā uz informāciju, kura ir izdevējai iestādei par to pašu loģisko numuru, piemēram, lai mazinātu krāpšanas risku vai konstatētu datu ievadīšanas kļūdas, apstrādājot kartes informāciju izmaksu atlīdzinājuma pieprasījumam.

                  Lauka nosaukums

                  Derīguma termiņš

                  Apraksts

                  Datums, kad beidzas tiesības saņemt veselības aprūpi, uz laiku uzturoties dalībvalstī, kura nav apdrošinātāja dalībvalsts.

                  Novietojums

                  9. lauks.

                  Vērtības

                  DD/MM/GGGG, kur “D” ir diena, “M” – mēnesis, un “G” – gads.

                  Formāts

                     Verdana True Type vai līdzvērtīgi fonti; parastā stila burti, zīmju lielums – 7 punkti; melnā krāsā; zīmju platums samazināts līdz 90 % no normālā platuma, zīmju atrašanās vieta – normāla, un atstarpes starp zīmēm – normālas.
                  Pielīdzināts labās puses robežai.
                  Atstarpes starp rindiņām – 3 punkti plus zīmju lielums.

                  Garums

                  10 zīmes, ieskaitot slīpsvītru starp katru grupu.

                  Piezīme

                  Dalībvalstīm būs tiesības pieprasīt izmaksu atlīdzinājumu par veselības aprūpi, kas sniegta kartes derīguma termiņā, lai gan tiesību piemērošanas termiņš var atšķirties no kartes derīguma termiņa.

            3.6.   Drošības prasības

      Par visiem drošības pasākumiem atbild kartes izdevējs, jo tam ir vislabākās iespējas novērtēt apdraudējumu un īstenot atbilstošus pretpasākumus.
      Ja Eiropas karte atrodas valsts kartes otrā pusē, Eiropas kartei piemēro tos pašus drošības pasākumus, ko piemēro valsts kartei. Kā papildu drošības pasākums ierosināts dažiem datiem piešķirt vienādu vērtību kartes abās pusēs.
      Ja uzskata, ka vajadzīgi citi drošības pasākumi, papildus iepriekšminētajiem (piemēram, kartes turētāja fotogrāfija), tos piemēro kartes otrā pusē.

         (1)  Krāsu skalas tehniskā informācija pieejama pēc pieprasījuma Administratīvās komisijas sekretariātā. To nodrošina atbilstošā formātā, ievērojot profesionālās poligrāfijas nozares labāko praksi (t. i., kā Quark Xpress datne. Krāsu skala ir četru krāsu CMYK, un visi attēli ir TIFF formātā.)

         (2)  Šīs krāsas CMYK atsauces ir C78 M65 Y21 K7.

         (3)  Pelēkās krāsas CMYK atsauces ir C33 M21 Y13 K1, un zilās krāsas atsauces ir C64 M46 Y16 K2.

      II PIELIKUMS

         Eiropas veselības apdrošināšanas kartes pagaidu aizstājējapliecības paraugs

      1.   IEVADS
      Pagaidu aizstājējapliecību (turpmāk – “apliecība”) var izsniegt apdrošinātajai personai tikai pēc pieprasījuma un kā Eiropas kartes pagaidu aizstājējdokumentu.
      Apliecības formāts visās dalībvalstīs ir identisks, un tajā, ievērojot to pašu secību, norādīti tie paši dati, kas uz Eiropas kartes (no 1. līdz 9. laukam), kā arī dati, kas apstiprina apliecības izcelsmi un derīgumu (lauki no “a” līdz “d”).
      2.   APLIECĪBAS PARAUGS
      Skatīt nākamo lappusi.


title: Padomes lēmums (2003. gada 2. jūnijs) par Nolīguma vēstuļu apmaiņas veidā parakstīšanu Eiropas Kopienas vārdā, grozot Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību un citiem tirgus atvēršanas pasākumiem un atļaujot tā pagaidu piemērošanu

text:
Svarīgs juridisks paziņojums

|

32003D0453

Oficiālais Vēstnesis L 152 , 20/06/2003 Lpp. 0041 - 0041

		Padomes Lēmums(2003. gada 2. jūnijs)par Nolīguma vēstuļu apmaiņas veidā parakstīšanu Eiropas Kopienas vārdā, grozot Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību un citiem tirgus atvēršanas pasākumiem un atļaujot tā pagaidu piemērošanu(2003/453/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo daļu,ņemot vērā Komisijas priekšlikumu,tā kā:(1) Komisija Kopienas vārdā vēstuļu apmaiņas veidā ir apspriedusi Nolīgumu par tirdzniecību ar tekstilizstrādājumiem ar Vjetnamu (turpmāk – "Nolīgums").(2) Nolīgumu parafēja 2003. gada 15. februārī.(3) Pamatojoties uz savstarpīguma principu un tādēļ, lai tūliņ pēc attiecīgo paziņojumu sniegšanas abas puses varētu gūt no tā labumu, šo nolīgumu piemēro uz pagaidu laiku no 2003. gada 15. aprīļa līdz tā oficiālo noslēgšanas procedūru pabeigšanai.(4) Nolīgums jāparaksta Kopienas vārdā,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Nolīguma vēstuļu apmaiņas veidā parakstīšanu, grozot Eiropas Kopienas un Vjetnamas Sociālistiskās Republikas Nolīgumu par tekstilizstrādājumu un apģērbu tirdzniecību [1] un citiem tirgus atvēršanas pasākumiem un atļaujot tā pagaidu piemērošanu atbilstoši Padomes lēmumam par minētā nolīguma noslēgšanu.Nolīguma teksts ir pievienots šim lēmumam.2. pantsŅemot vērā Nolīguma noslēgšanu, Padomes priekšsēdētājs ar šo ir pilnvarots iecelt personu vai personas, kam ir piešķirtas pilnvaras parakstīt Nolīgumu Kopienas vārdā.3. pantsPamatojoties uz savstarpīguma principu, Nolīgumu piemēro uz pagaidu laiku no 2003. gada 15. aprīļa līdz tā oficiālo noslēgšanas procedūru pabeigšanai.4. pants1. Vjetnamai, īstenojot savas saistības saskaņā ar 3. panta 3., 4., 8. un 10. punktu Eiropas Kopienas un Vjetnamas Sociālistiskās Republikas Nolīgumā par tirdzniecību ar tekstilizstrādājumiem un apģērbiem, katru gadu tiks veikta kvotu palielināšana līdz Nolīguma 2. pielikumā norādītiem līmeņiem.2. Ja Vjetnama 2003. gadā nepilda savas saistības, kas minētas Nolīguma 3. panta 3., 4., 8., 9. un 10. punktā, kvotas 2003. gadam samazina līdz 2. pielikuma 3. slejā norādītajiem kvotu līmeņiem. Ja Vjetnama nepilda savas saistības 2004. un 2005. gadā, minētos līmeņus palielinās ar pieauguma ātrumu 3 % gadā. Šādos gadījumos daudzumus, kas jau ir nosūtīti, pārsniedzot no jauna noteiktos kvotu līmeņus, atņem no nākamo gadu kvotām.3. Lēmumu īstenot 2. punktu pieņem saskaņā ar procedūrām, kas minētas 17. pantā Padomes 1993. gada 12. oktobra Regulā (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešām valstīm [2].Luksemburgā, 2003. gada 2. jūnijāPadomes vārdā —priekšsēdētājsK. Stefanis[1] OV L 410, 31.12.1992., 279. lpp.[2] OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 138/2003 (OV L 23, 28.1.2003., 1. lpp.).--------------------------------------------------


title: 2011/772/ES: Eiropas Parlamenta un Padomes Lēmums ( 2011. gada 16. novembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Īrijas pieteikums EGF/2010/019 IE/ Construction 41)

text:
               30.11.2011

               LV

               Eiropas Savienības Oficiālais Vēstnesis

               L 317/30

         EIROPAS PARLAMENTA UN PADOMES LĒMUMS
   (2011. gada 16. novembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Īrijas pieteikums EGF/2010/019 IE/Construction 41)
   (2011/772/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darbiniekiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maija, EGF darbības joma tika paplašināta, tajā iekļaujot atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot ikgadējo maksimālo apjomu EUR 500 miljonu apmērā.

               (4)

               Īrija 2010. gada 9. jūnijā iesniedza pieteikumu EGF izmantošanai saistībā ar darbinieku atlaišanu 1 482 uzņēmumos, kuri darbojas NACE 2. redakcijas 41. nodaļas nozarēs (“Arhitektūras un inženiertehniskie pakalpojumi; tehniskā pārbaude un analīze”) NUTS II reģionos Border, Midlands and Western (IE01) un Southern and Eastern (IE02) Īrijā, un līdz 2011. gada 17. jūnijam sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot summu EUR 12 689 838 apmērā.

               (5)

               Tādēļ EGF ir jāizmanto, lai sniegtu finansiālu ieguldījumu saistībā ar Īrijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 12 689 838 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 16. novembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         W. SZCZUKA

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.